**ЗАДАЧИ – POWER POINT**

**Зад.1.** Направете презентация Computer.ppt за първия урок от учебника – Машината компютър, като използвате за модел презентацията Presentations.ppt.

**Упътване:** Заглавен слайд и слайд със съдържание ще направите лесно, като модифицирате заглавния слайд и слайда със съдържание на модела.

На третия слайд поставете заглавие **Компютърът може** и списък с булети, в който изредете възможностите на компютъра, така както са дадени в урока.

На четвъртия слайд поставете заглавие **Компютърът се използва** и списък с булети, в който изредете приложенията на компютъра, така както са дадени в урока.

На петия слайд посочете **Основните компоненти** – хардуера и софтуера.

На шестия слайд посочете **Основните устройства** – процесорът, паметта и входно-изходните устройства.

Отделен слайд може да посветите на **Устройствата за вход и изход**, като ги разделите на такива за въвеждане/извеждане на даннии такива за съхраняване на данни.

На последния слайд, посветен на **Софтуера** е добре да разграничите Операционната система и програмите, с които потребителят решава отделни задачи (приложните програми).

**Зад.2.** Направете презентация Figures.ppt, в която да обобщите наученото в уроците по Математика за геометричните фигури.

 **Упътване:** За фигурата триъгълник поставете три слайда.

На първия поставете **Основните елементи** на триъгълника – върхове, страни и ъгли.

На втория опишете различните **Видове триъгълници** – разностранен, равнобедрен, равностранен.

На третия слайд поставете формулите за Обиколка и лице на триъгълник. Създайте подобни слайдове и за фигурата четириъгълник.

 **Зад.3.** Направете презентация StaraBulgaria.ppt, в която да обобщите наученото в уроците по История за царете от Първото и Второто българско царство.

**Упътване:** Създайте два отделни слайда за дохристиянските и християнските владетели от Първото българско царство и отделен слайд за царете от Второто българско царство. За всеки владетел поставете освен името му и годините, през които е управлявал.